2000/59/EY: Komission päätös, tehty 10 päivänä joulukuuta 1999, yhteisön taloudellisesta tuesta swine vesicular -taudin hävittämiseksi Italiasta vuonna 1999 (tiedoksiannettu numerolla K(1999) 4244) (Ainoastaan italiankielinen teksti on todistusvoimainen)



Virallinen lehti nro L 022 , 27/01/2000 s. 0059 - 0060



KOMISSION PÄÄTÖS, tehty 10 päivänä joulukuuta 1999, yhteisön taloudellisesta tuesta swine vesicular -taudin hävittämiseksi Italiasta vuonna 1999 (tiedoksiannettu numerolla K(1999) 4244) (Ainoastaan italiankielinen teksti on todistusvoimainen) (2000/59/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna komission päätöksellä 94/370/EY(2), ja erityisesti sen 3 artiklan, sekä katsoo seuraavaa: 1) Italiassa on todettu swine vesicular -taudin tautipesäkkeitä vuonna 1999; tämän taudin ilmaantuminen aiheuttaa yhteisön sikakarjalle vakavan uhan, ja yhteisö voi korvata taloudelliset menetykset edistääkseen taudin mahdollisimman nopeaa hävittämistä. 2) Heti kun swine vesicular -taudin esiintyminen vahvistettiin virallisesti, Italian viranomaiset antoivat tiedon toteuttamistaan asianmukaisista toimenpiteistä, joihin kuuluvat myös päätöksen 90/424/ETY 3 artiklan 2 kohdassa luetellut toimenpiteet. 3) Yhteisön rahoitusosuus maksetaan sen jälkeen, kun on todettu, että toimenpiteet on toteutettu ja kun viranomaiset ovat toimittaneet kaikki vaadittavat tiedot säädetyn määräajan kuluessa. 4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Italia voi saada yhteisön taloudellista tukea vuonna 1999 todettujen swine vesicular -taudin tautipesäkkeiden vuoksi. Jollei tarkastusten tuloksista muuta johdu, yhteisön rahoitusosuus on - 50 prosenttia teurastamisesta sekä sikojen ja tarvittaessa niistä saatujen tuotteiden hävittämisestä eläinten omistajille maksettuihin korvauksiin liittyvistä Italialle aiheutuneista kustannuksista, - 50 prosenttia välineiden ja tilojen puhdistamisesta, hyönteisten hävittämisestä ja desinfioinnista Italialle aiheutuneista kustannuksista, - 50 prosenttia saastuneiden rehujen ja välineiden hävittämisestä omistajille maksettuihin korvauksiin liittyvistä Italialle aiheutuneista kustannuksista. 2 artikla 1. Yhteisön rahoitusosuus maksetaan todisteiden esittämisen jälkeen, sanotun kuitenkaan rajoittamatta tarkastusten suorittamista. 2. Edellä olevassa 1 kohdassa tarkoitetut asiakirjat ovat seuraavat: a) epidemiologinen selvitys kaikista tiloista, jolla eläimiä on teurastettu. Kertomuksessa on mainittava seuraavat tiedot: i) tartunnan saaneet tilat - sijainti ja osoite, - taudin epäilypäivämäärä ja vahvistuspäivämäärä, - teurastettujen ja tuhottujen sikojen määrä ja tapahtumien päivämäärä, - teurastus- ja tuhoamismenetelmä, - tautiepäilyn yhteydessä kerättyjen ja tutkittujen näytteiden tyyppi ja lukumäärä; suoritettujen kokeiden tulokset, - saastuneiden tilojen tyhjentämisen yhteydessä kerättyjen ja tutkittujen näytteiden tyyppi ja lukumäärä, suoritettujen kokeiden tulokset, - täydellisen epidemiologisen tutkimuksen perusteella oletettu tartuntalähde; ii) yhteydessä olleet tilat - edellä i alakohdan ensimmäisessä, kolmannessa, neljännessä ja kuudennessa luetelmakohdassa tarkoitetut tiedot, - saastunut tila (pesäke), johon kosketus on varmistettu tai sitä epäillään; kosketuksen luonne; b) taloudellinen selvitys, jossa mainitaan edunsaajat ja näiden osoite, teurastettujen eläinten lukumäärä, teurastuspäivä sekä maksetun tuen määrä ilman arvonlisäveroa. 3 artikla Maksuhakemus, jonka mukana on oltava 2 artiklassa tarkoitetut todisteet, on toimitettava komissiolle ennen 1 päivää toukokuuta 2000. 4 artikla 1. Komissio voi yhteistyössä toimivaltaisten kansallisten viranomaisten kanssa tehdä paikalla toimenpiteiden soveltamista ja aiheutuneita menoja koskevia tarkastuksia. Komissio ilmoittaa tarkastusten tuloksista jäsenvaltioille. 2. Yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(3), sellaisena kuin se on viimeksi muutettuna asetuksella (EY) N:o 1287/95(4), 8 ja 9 artiklaa sovelletaan soveltuvin osin. 5 artikla Tämä päätös on osoitettu Italian tasavallalle. Tehty Brysselissä 10 päivänä joulukuuta 1999. Komission puolesta David BYRNE Komission jäsen (1) EYVL L 224, 18.8.1990, s. 19. (2) EYVL L 168, 2.7.1994, s. 31. (3) EYVL L 94, 28.4.1970, s. 13. (4) EYVL L 125, 8.6.1995, s. 1.